CELEX: 62017TN0649
Language: sl
Date: 2017-09-25 00:00:00
Title: Zadeva T-649/17: Tožba, vložena 25. septembra 2017 – ViaSat/Komisija

27.11.2017   
            
            
               SL
            
            
               Uradni list Evropske unije
            
            
               C 402/45
            
         Tožba, vložena 25. septembra 2017 – ViaSat/Komisija
   (Zadeva T-649/17)
   (2017/C 402/60)
   Jezik postopka: angleščina
   
      Stranki
   
   
      Tožeča stranka: ViaSat, Inc. (Carlsbad, Kalifornija, Združene države) (zastopniki: J. Ruiz Calzado, L. Marco Perpiñà in S. Semey, odvetniki)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razglasi za nično zavrnilno odločbo Komisije zaradi molka z dne 13. julija 2017, ker Komisija v predpisanem roku ni odgovorila na potrdilno prošnjo tožeče stranke z dne 31. maja 2017 v zvezi z zahtevo za dostop do dokumentov, ki je bila 20. marca 2017 v register vpisana pod številko GestDem št. 2017/1725;
            
         
               —
            
            
               Komisiji naloži plačilo stroškov, vključno s stroški morebitnih intervenientov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja šest tožbenih razlogov.
   
               1.
            
            
               Prvi tožbeni razlog: Komisija je kršila obveznost obrazložitve iz člena 296(2) PDEU.
               
                           —
                        
                        
                           Tožeča stranka najprej navaja, da gre za absolutno kršitev obveznosti obrazložitve, glede na to, da je bil dostop do zahtevanega dokumenta, naslovljenega „Roadmap of measures towards the compliance of selected and authorised MSS operators with common conditions of Decision 626/2008/EC, (1) including intermediate new steps and corresponding time limits“, zavrnjen z odločbo zaradi molka organa. Če bi Splošno sodišče menilo, da je Komisija svojo obveznost obrazložitve izpolnila že v zavrnilnem pisnem odgovoru z dne 5. maja 2017, ki ga je v skladu s členom 7(1) Uredbe 1049/2001 (2) poslala v odgovor na začetno prošnjo tožeče stranke, in da velja fikcija, da obrazložitev, vsebovana v tem odgovoru, velja tudi za odločbo zaradi molka organa, sprejeto na podlagi člena 8(3) te uredbe, tožeča stranka Splošnemu sodišču predlaga, naj preuči naslednje tožbene razloge, usmerjene zoper tako sklepanje.
                        
                     
         
               2.
            
            
               Drugi tožbeni razlog: Komisija ni izvedla konkretne in posamične presoje zahtevanega dokumenta.
            
         
               3.
            
            
               Tretji tožbeni razlog: Komisija ni navedla obrazložitve in je napačno uporabila izjemo v zvezi z varstvom poslovnih interesov iz prve alinee člena 4(2) Uredbe 1049/2001.
            
         
               4.
            
            
               Četrti tožbeni razlog: Komisija ni navedla obrazložitve in je napačno uporabila izjemo v zvezi z varstvom namena preiskav iz tretje alinee člena 4(2) Uredbe 1049/2001.
            
         
               5.
            
            
               Peti tožbeni razlog: Komisija je napačno ugotovila, da ni prevladujočega interesa v smislu člena 4(2) Uredbe 1049/2001.
            
         
               6.
            
            
               Šesti tožbeni razlog: Komisija je napačno ugotovila, da delni dostop po členu 4(6) Uredbe 1049/2001 ni mogoč.
            
         
      (1)  Odločba št. 626/2008/ES Evropskega parlamenta in Sveta z dne 30. junija 2008 o izbiri in odobritvi sistemov, ki zagotavljajo mobilne satelitske storitve (MSS) (UL 2008, L 172, str. 52).
   
      (2)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL, posebna izdaja v slovenščini, poglavje 1, zvezek 3, str. 331).